अगर आपके होठों में दर्द और सूजन है तो इसका ख्याल रखना बेहद जरूरी है | दिन में समय-समय पर इसे स्वच्छ पानी से साफ़ करें | इसे छीलने या रगड़ कर पोंछने की गलती न करें |   अगर होठों में सूजन किसी चोट की वजह से आयी है खासकर गिरने के कारण तो एंटीसेप्टिक का इस्तेमाल करें ताकि किसी भी तरह के इन्फेक्शन के होने की संभावना न रहें | अगर होठों की सूजन का कारण पियर्सिंग (Piercing) है तो उस प्रक्रिया को करने वाले की सलाह मानें | और याद रखें पियर्सिंग को बार-बार डालना और निकालना आपको भारी पड़ सकता है | इसे छूने से पहले अपने हाथों को हमेशा अच्छे से धोएं | इसे अल्कोहल (Alcohol) से साफ़ करने की गलती न करें नहीं तो लेने के देने पड़ सकते है | किसी तोलिये में बर्फ का एक टुकड़ा लें या फिर फ्रीजर से एक आइस पैक का इस्तेमाल करें | अब इसे धीरे-धीरे बहुत ही हल्के हाथों से सूजे होठों पर लगाएं | ये तुरंत लगी चोट की सूजन को कम करने में बहुत मदद करेगा | कुछ घंटो बाद ये ठंडी सिकाई उतनी फायदेमंद नहीं रहेगी | अगर आपके पास बर्फ नहीं है तो एक चम्मच को 5 से 15 मिनट के लिए फ्रीजर में रखें और फिर इसे सूजन पर लगाएं | या फिर आइसक्रीम खाने से भी कुछ राहत मिल सकती है | शुरूआती सूजन होने के बाद, गर्म सिकाई करना इस समस्या से निजात दिला सकता है | पानी को गर्म करें लेकिन उतना कि आप उसे छू पाएं | अब एक तौलिये को उस गर्म पानी में डालें और इसे अच्छी तरह निचोड़ लें | अब करीब 10 मिनट तक अपने होठों पर इसकी सिकाई करें | हर एक घण्टे में इस प्रक्रिया को दोहराएं | दिन में कई बार या तब तक जब तक सूजन में कमी न आएं | Non-steroidal anti-inflammatory drugs (NSAIDs) कुछ ऐसी दवाईयां होती हैं जो दर्द और सूजन को कम करने में सक्षम होती हैं | acetaminophen, ibuprofen और naproxen सामान्य तौर पर ली जाने वाली दवाईयां हैं | अपने होठों को पानीदार (Hydrated) रखने और और ज्यादा सूजन/फटने से बचाने के लिए शरीर में पानी की मात्रा में कमी न आने दें | ये आपके होठों में नमी बनाएं रखते हैं ताकि वें और सूखें या बेजान होने से बच सकें |   बहुत से तरीकों से आप  खुद घर पर ही लिप बाम बना सकते हैं | 2 हिस्से नारियल तेल, 2 हिस्से जैतून का तेल (Olive oil), 2 हिस्से अच्छे से बुरादा हुई मधुमोम (Grated beeswax) और कुछ बूंदे गंध तेल (Essential oil) की मिलाएं और बन गया आपका अपना लिप बाम | अपने होठों पर बस कुछ बूंदे नारियल या जैतून के तेल की लगाने से भी आराम मिल सकता है | कपूर, मेंथोल या फिनाइल के प्रयोग से बने बाम का इस्तेमाल करने से बचे | कम मात्रा में पेट्रोलियम जैली का इस्तेमाल करें क्योंकि स्वास्थय सम्बंधित समस्याएं तभी पैदा होती है जब इसे ज्यादा मात्रा में प्रयोग किया जाता है | और इसे किसी भी तरह का दबाव पड़ने से भी बचाएं क्योंकि दबाव पड़ने से दुबारा वही चोट लग सकती जो दर्द को और बढ़ा देगी | कोशिश करें कि प्रभावित क्षेत्र को खुला रखें |  अगर भोजन को चबाने में दर्द हो रहा है तो हालत ठीक होने में समय लगेगा | कोशिश करें कि आप खाने में हल्का या कुछ पेय पदार्थों जैसे प्रोटीन शेक या स्मूथी का सेवन करें ताकि स्ट्रॉ का इस्तेमाल किया जा सकें | नमक और ज्यादा सोडियम वाले खाने से जरा दूर रहें क्योंकि इससे सूजन का खतरा बढ़ सकता है |  प्रोटीन और विटामिन से भरपूर हेअल्थी डाइट लें क्योकि यही आपको जल्द से जल्द ठीक होने में मदद करेगी |  एसिडिक फ़ूड खाने से भी बचे क्योंकि इससे दर्द बढ़ सकता है |
نظّف المنطقة. ضع شيئًا باردًا في يوم الإصابة. استبدل ذلك بكمادة دافئة. تناول المسكنات المنزلية التي لا تحتاج لوصفة طبية. حافظ على ترطيبك. احم شفتيك بمرطب الشفاه. لا تضع أي ضغط أو غطاء على الشفة. تناول حمية غذائية صحية.